Det lyder som en slidt kliché. Men ikke desto mindre er det opskriften ud af dødvandet for AaB. Det mener cheftræner Kent Nielsen.

- Jeg har stadig en stor tro på at mange af de gode ting vi trods alt har lavet, de skal nok bære os videre. Det siger Kent Nielsen til TV2/Nord dagen derpå efter AaB?s sviende nederlag på 0 - 6 til OB. - Vi må lære det på den hårde måde og måden at håndtere det på er - selv om det er slidte fraser - at holde enormt fokus på den næste kamp. Vi kan ikke bruge det til noget at spekulere på, hvor vi ligger når sæsonen er slut sidst i maj.